Bil kolliderte med Bybanen

Hjelpemannskaper rykket ut.

Publisert Publisert 13. september 2015

SAMMENSTØT: Kollisjonen skjedde kort tid etter at Bybanen hadde forlatt stoppet på Paradis. Foto: ODD NERBØ

image1.JPG Foto: ODD NERBØ

bilde_censored (1).jpg Foto: ODD NERBØ

Denne artikkelen er over fem år gammel

bybanen ny.jpg

Hjelpemannskaper har rykket ut til Paradis, etter et sammenstøt mellom en personbil og Bybanen. Ulykken skjedde ved innkjørselen til Tjernvegen, like ved treningssenteret Aktiv365.

Airbagene utløst

Camilla Tønnevold kom forbi like etter ulykken.

— Begge airbagene i bilen var utløst, og bilen var smadret i fronten, sier hun.

Ingen personer skal være skadet, opplyser Hordaland politidistrikt på twitter.

Ulykken skjedde ved 19.30-tiden, ifølge Ole Bjørn Svea, innsatsleder i politiet.

Beslagla førerkortet

— En personbil kom kjørende fra Nesttun og skulle inn mot Paradis sportsklinikk. Han var trolig uoppmerksom og så ikke at Bybanen kom, sier Svea.

Politiet har avhørt vitner om bord på Bybanen, og bilføreren på stedet. Bilføreren, en mann i 60-årene er tilsynelatende uskadd.

Ved 19.40-tiden ventet politiet på tauebil. Trafikken blir dirigert på stedet.

Politiet opplyser at sjåføren har fått beslaglagt førerkortet, og at det blir opprettet sak.

Bybanen er nå satt i drift igjen på stedet.

Publisert Publisert: 13. september 2015 19:17 Oppdatert: 13. september 2015 20:54